Document ID: /fineweb-2-swissfilter-quality_10-filterrobots/filtered/05601.jsonl.gz/79

Vlada je na današnjoj sednici (16. mart 2020) proglasila vanredno stanje na teritoriji cele Švajcarske do 19. aprila. Zatvoreni su u celoj zemlji restorani, barovi, diskoteke, svi objekti za zabavu kao što su pozorišta, bioskopi, kazini, javni parkovi, frizeri i slično. Zatvorene su i sve prodavnice koje ne prodaju prehrambenu robu.
Ostaju otvorene apoteke, banke, pošte, hoteli, benzinske pumpe kao i kanotlani i federalni šalteri koji su nephodni za normalno funkcionisanje Konfederacije.
Vlada je odlučila da zabrani sva javna okupljnja sa izuzetkom sahrana.
Takođe je pojačana kontrola na graničnim prelazima sa Nemačkom, Austrijom i Francuskom i Italijom.
Garantovan ulazak u Švajcarsku za sve koji poseduju validne radne ili boravišne dozvole. Kao i za one koji su u tranzitu.
Kao pomoć kantonima u funkcionisanju zdravstvenog sistema, Vlada je dozvolila angažovanja od oko 8.000 vojnika.
Vlada je preporučila građanima da ne prave zalihe hrane i lekova jer je garantovano snadbevanje istih.